Komisijos reglamentas (EEB) 3649/92
1992 m. gruodžio 17 d.
dėl supaprastinto administracinio lydraščio, skirto Bendrijos viduje judantiems akcizu apmokestinamiems produktams, kurie išleisti vartojimui išsiuntimo valstybėje narėje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. vasario 25 d. Tarybos direktyvą 92/12/EEB dėl bendrųjų procedūrų, susijusių su akcizais apmokestinamais produktais, ir dėl tokių produktų laikymo, judėjimo ir kontrolės [1], ypač į jos 7 straipsnio 4 dalį,
atsižvelgdama į Akcizų komiteto nuomonę,
kadangi akcizu apmokestinamus produktus, kurie išleisti vartojimui valstybėje narėje ir laisvas šių produktų judėjimas tos valstybės narės teritorijoje negali būti ribojamas; tais atvejais, kai šie produktai yra skirti ar ketinami panaudoti komerciniams tikslams kitoje valstybėje narėje, privaloma juos vėl apmokestinti akcizu pagal taisykles, galiojančias paskirties valstybėje narėje, tokiu būdu įgalinant grąžinti akcizą, sumokėtą išsiuntimo valstybėje narėje;
kadangi Direktyvos 92/12/EEB 7 straipsnio 4 dalyje numatytas supaprastintas administracinis lydraštis, kuriame išvardinti pagrindiniai duomenys iš administracinio lydraščio, minimo tos direktyvos 18 straipsnio 1 dalyje, ir siekiant užtikrinti fiskalinę šių produktų kontrolę turi būti nustatyti supaprastinto dokumento forma ir turinys;
kadangi suinteresuoti prekybininkai neturi būti apsunkinami papildoma našta tvarkant vežimo dokumentus, todėl reikia priimti nuostatą dėl jau esančių komercinių dokumentų, atitinkančių tam tikrus reikalavimus;
kadangi būtina numatyti egzempliorių akcizo, sumokėto išsiuntimo valstybėje narėje, grąžinimui;
kadangi turi būti nustatyta išsami procedūra ir administracinio lydraščio egzempliorių skaičius;
kadangi būtina įtvirtinti nuostatą dėl visiškai denatūruoto alkoholio komercinį judėjimą administracinio lydraščio;
PRIĖMĖ ŠĮ REGLAMENTĄ:
1 straipsnis
Jei produktus, apmokestinamus akcizu, kurie išleisti vartojimui vienoje valstybėje narėje, ketinama naudoti kitoje valstybėje narėje tikslams, išvardintiems Direktyvos 92/12/EEB 7 straipsnyje, asmuo, atsakingas už jų judėjimą Bendrijos viduje, turi išrašyti supaprastintą administracinį lydraštį. Šių produktų judėjimo iš vienos valstybės narės į kitą valstybę narę metu šis dokumentas turi lydėti krovinį jo judėjimo metu ir turi būti pateikiamas kompetentingų valstybių narių institucijų kontrolei.
2 straipsnis
1. Priede pateikta dokumento forma, atitinkantis paaiškinimus, pateiktus 1 egzemplioriuje yra naudojama kaip supaprastintas administracinis lydraštis.
2. Prekybos dokumentai, pvz., sąskaitos-faktūros, pristatymo pažymos, krovinio dokumentai ir pan., gali būti naudojami kaip supaprastintas administracinis lydraštis, jei juose pateikiama ta pati informacija kaip ir supaprastinto administracinio lydraščio formoje, pateiktoje priede, o pateikiamos informacijos punktai turi turėti tokį patį numerį, kuriuo pažymėta atitinkama minėtos formos skiltis.
3 straipsnis
"Supaprastintas administracinis lydraštis (akcizu apmokestinamoms prekėms), skirtas fiskalinei kontrolei"
.
4 straipsnis
Supaprastintas administracinis lydraštis turi būti sudaromas trimis egzemplioriais.
1 egzempliorių privalo saugoti siuntėjas fiskalinei kontrolei.
2 egzempliorius turi lydėti judančias prekes ir atitekti gavėjui.
3 egzempliorius turi lydėti prekes ir turi būti grąžintas siuntėjui su gavėjo patvirtinimu apie gavimą, kuriame taip pat nurodomas tolimesnis fiskalinis prekių režimas paskirties valstybėje narėje, jei siuntėjas to reikalauja akcizo grąžinimo tikslais. Šis egzempliorius turi būti pridedamas prie visų galimų prašymų dėl akcizo grąžinimo, kaip nurodyta Direktyvos 92/12/EEB 22 straipsnio 3 dalyje.
5 straipsnis
Supaprastintas administracinis lydraštis turi lydėti Bendrijos viduje komerciškai judantį visiškai denatūruotą alkoholį, kaip nurodyta Tarybos Direktyvos 92/83/EEB 27 straipsnio 1 dalies a punkte [2].
6 straipsnis
Šis reglamentas įsigalioja 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 17 d.